રાત્રી દરમિયાન ડ્રાઇવ કરતી વખતે મુખ્ય લાઇટની સાથે કેટલીક અન્ય લાઇટ્સનો પણ ઉપયોગ કરવો જોઇએ. જેને ક્યારેક ડ્રાઇવિંગ લાઇટ્સ, સ્પોટ લાઇટ્સ અથવા તો પેન્સિલ લાઇટ કહેવામાં આવે છે, જોકે આ લાઇટનો ઉપયોગ કરતા સાચવવું જોઇએ કારણ કે તેમાની કેટલીક માત્ર ઓફ રોડ ઉપયોગ માટે જ બનેલી હોય છે અને તે ઘણો જ પ્રકાશ ફેંકે છે. તેમજ કેટલાક રાજ્યમાં આ પ્રકારની લાઇટનો ઉપયોગ કરવા પર પ્રતિબંધ પણ હોય છે, તેથી તેને લગાવતી વખતે એ વાતને ચકાસી લેવી જોઇએ. તેમજ જ્યારે તમે આ લાઇટ ચાલુ રાખી હોય અને સામેથી વાહન આવતું દેખાય ત્યારે કાંતો એ લાઇટને બંધ કરવી અથવા તો તેને ઓછી કરવાનો પ્રયાસ કરવો જોઇએ જેથી કોઇ નુક્સાન થાય નહીં. આ લાઇટનો ઉપયોગ રાત્રીનું દ્રશ્ય વધુ સાફ દેખાય તે હેતુસર જ કરવો જોઇએ.